Φρανκ Ράικαρτ

Ο Φράνκλιν Εντμούντο Ράικαρτ (Ολλανδικά:Franklin Edmundo Rijkaard, γεννηθείς 30 Σεπτεμβρίου 1962) είναι Ολλανδός προπονητής και πρώην ποδοσφαιριστής του ΑΦΚ Άγιαξ και της ΑΚ Μίλαν. Θεωρείται ως ένας από τους καλύτερους αμυντικούς μέσους στην ιστορία του ποδοσφαίρου και ως ένας από τους καλύτερους παίκτες της γενιάς του. Ως προπονητής γνώρισε επιτυχίες με τη Μπαρτσελόνα με την οποία κατέκτησε δύο πρωταθλήματα και δύο Σούπερ Καπ Ισπανίας (2005 και 2006), καθώς και το Τσάμπιονς Λιγκ το 2006.

 Καριέρα σε συλλόγους 

Η μητέρα του ήταν Ολλανδέζα και ο πατέρας του ποδοσφαιριστής από το Σουρινάμ που έφτασαν στην Ολλανδία μαζί με τον πατέρα του Ρουντ Γκούλιτ.  Ήταν μόλις 17 όταν έκανε το ντεμπούτο του στην πρώτη ομάδα του Άγιαξ στις 23 Αυγούστου 1980. Έκανε άμεσα εντύπωση, σημειώνοντας το τρίτο γκολ σε 4-2 εκτός έδρας νίκη επί της Go Ahead Eagles, του πρώτου αγώνα πρωταθλήματος στη χρονιά 1980-81. Θα έπαιζε άλλα 23 παιχνίδια για το σύλλογο στην πρώτη του αγωνιστική περίοδο. Με τον Άγιαξ κέρδισε το πρωτάθλημα Ολλανδίας (1979, 1980, 1983) και το νταμπλ δύο φορές. Το 1986, ο Γιόχαν Κρόιφ ανέλαβε τον Άγιαξ, και μετακίνησε τον Ράικαρτ στη μεσαία γραμμή, από τη θέση του ανασταλτικού χαφ, όπου έπαιζε μέχρι τότε. Το 1987 ο Άγιαξ κέρδισε το Κύπελλο Κυπελλούχων αλλά για τρία χρόνια τερμάτιζε συνεχώς πίσω από την ΠΣΦ Αϊντχόφεν του Χίντιγκ. 

Το 1988 ο Ράικαρτ, μαζί με τον Μάρκο φαν Μπάστεν μετακόμισαν από το Άμστερνταμ στο Μιλάνο και τη Μίλαν. Με τον Αρίγκο Σάκι και τον Φάμπιο Καπέλλο στον πάγκο, αλλά και τον Ρουντ Γκούλιτ, παλιό συμπαίκτη του στον Άγιαξ, ο Ράικαρτ αποτέλεσε βασικό στέλεχος της ομάδας για πέντε χρόνια και κατέκτησε δύο Κύπελλα Πρωταθλητριών το 1989 και 1990, αλλά και πρωταθλήματα Ιταλίας και το Ευρωπαϊκό Σούπερ Κύπελλο, το 1989 και 1990. Στον τελικό του 1990 ήταν ο σκόρερ του μοναδικού τέρματος. Σε αυτό το χρονικό διάστημα ήταν δύο φορές τρίτος στην ψηφοφορία της Χρυσής Μπάλας (1988, 1989). 
Μετά από πέντε χρόνια στο ιταλικό πρωτάθλημα, ο Ράικαρτ γυρίζει στον Άγιαξ. Με προπονητή τον  Λουίς φαν Χάαλ και έχοντας συμπαίκτες όπως οι Πάτρικ Κλάιφερτ, Γιάρι Λιτμάνεν, Έντβιν φαν ντερ Σαρ και Φρανκ ντε Μπουρ κατέκτησαν το πρωτάθλημα Ολλανδίας (1994, 1995), και το Τσάμπιονς Λιγκ (1995).

 Διεθνής καριέρα 
Ο Ράικαρτ κλήθηκε στην Εθνική μετά το Ευρωπαϊκό Πρωτάθλημα του 1980, και έπαιξε ως το 1992. Μεγαλύτερη επιτυχία ήτανε η κατάκτηση του Ευρωπαϊκού Πρωταθλήματος του 1988, νικώντας 2-0 τη Σοβιετική Ένωση στον τελικό. Άσχημη στιγμή του Ράικαρτ ήταν το φτύσιμο στο πρόσωπο του Ρούντι Φέλερ στο Παγκόσμιο Κύπελλο του 1990, στον αγώνα Δυτική Γερμανία-Ολλανδία 2-1 για τη φάση των "16". Στο Ευρωπαϊκό Πρωτάθλημα του 1992, σημείωσε την ισοφάριση για την Ολλανδία στην ισοπαλία 2-2 με τη Δανία στο ημιτελικό στάδιο, αλλά οι Δανοί νίκησαν στα πέναλτι. Έκανε την τελευταία του εμφάνιση για την εθνική στην ήττα 3-2 έναντι των νικητών της Βραζιλίας στους προημιτελικούς του Παγκοσμίου Κυπέλλου του 1994.

 Προπονητής 
Μετά το 1995, οπότε σταμάτησε το ποδόσφαιρο, ο Ράικαρτ ασχολήθηκε με την προπονητική, αναλαμβάνοντας το 1998 την Εθνική Ολλανδίας έχοντας τη φιλοσοφία του Γιόχαν Κρόιφ. Με παίκτες όπως ο Ζέντεν, ο Πάτρικ Κλάιφερτ, ο Κοκού, ο Όβερμαρς και οι δύο Ντε Μπουρ, οι Ολλανδοί έπαιξαν συναρπαστικό ποδόσφαιρο στο Ευρωπαϊκό Πρωτάθλημα του 2000, αλλά έχασαν την πρόκριση για τον τελικό από την Ιταλία στα πέναλτι. Ο Ράικαρτ εμφανίστηκε στο ολλανδικό πρωτάθλημα ως προπονητής το 2001, αλλά εκείνη τη σεζόν (2001-2002) η Σπάρτα Ρότερνταμ υποβιβάστηκε στην δεύτερη κατηγορία. 

Το 2003 πήγε στη Μπαρτσελόνα, με βοηθό τον Χενκ τεν Κάτε της Μπρέντα. Οι Καταλανοί, αν και άρχισαν με ήττες όπως 5-1 από τη Μάλαγα και 1-2 από τη Ρεάλ στο Καμπ Νου, αλλά στο δεύτερο γύρο έκαναν διπλά σε Σεβίλλη, Μπιλμπάο, Λα Κορούνια, αλλά και στο Σαντιάγο Μπερναμπέου (1-2) και τέλειωσε τη χρονιά δεύτερη πίσω από τη Βαλένθια του Ράφα Μπενίτεθ.

Τη σεζόν 2004-05 η Μπαρτσελόνα πήρε το πρωτάθλημα Ισπανίας, ενώ την επόμενη χρονιά (2005-06) οι Καταλανοί έφτασαν στην κορυφή της Ευρώπης, κατακτώντας το Τσάμπιονς Λιγκ αφού νίκησαν με 2-1 την Άρσεναλ στον τελικό του Σταντ ντε Φρανς. Οι δύο επόμενες χρονιές όμως ήταν ανεπιτυχείς για τη Μπάρτσελόνα και ο Ράικαρτ έφυγε από την ομάδα μετά το τέλος της σεζόν 2007-08 και 273 επίσημους αγώνες.
Στις 5 Ιουνίου 2009,  υπέγραψε σύμβαση διάρκειας δύο ετών για να διαχειριστεί την τουρκική ομάδα Γαλατασαράι. Απολύθηκε στις 19 Οκτωβρίου 2010. 
Στις 28 Ιουνίου 2011, ανέλαβε προπονητής της εθνικής ομάδας της Σαουδικής Αραβίας μετά από συμφωνία με την Ομοσπονδία Ποδοσφαίρου της Σαουδικής Αραβίας, θέση που διατήρησε για δύο χρόνια. 
Το 2016 ανακοίνωσε την αποχώρησή του από την προπονητική.

 Τίτλοι και διακρίσεις 
Άγιαξ
 Πρωτάθλημα Ολλανδίας (7) : 1979, 1980, 1982, 1983, 1985, 1994, 1995
 Κύπελλο Ολλανδίας (4) : 1979, 1983, 1986, 1987
 Σούπερ Καπ Ολλανδίας (2) : 1993, 1994
 Κύπελλο Κυπελλούχων: 1987
 Τσάμπιονς Λιγκ: 1995

Μίλαν
 Πρωτάθλημα Ιταλίας (2) : 1992, 1993
 Σούπερ Καπ Ιταλίας (2) : 1988, 1992
 Τσάμπιονς Λιγκ (2) : 1989, 1990
 Ευρωπαϊκό Σούπερ Καπ (2) : 1989, 1990
 Διηπειρωτικό Κύπελλο (2) : 1989, 1990

Ατομικές διακρίσεις
 Ολλανδός ποδοσφαιριστής της χρονιάς (2) : 1985, 1987
 Καλύτερος ξένος ποδοσφαιριστής στο ιταλικό πρωτάθλημα : 1992
 Καλύτερος ποδοσφαιριστής στο ιταλικό πρωτάθλημα : 1992
 Ευρωπαϊκό Πρωτάθλημα καλύτερη ομάδα : 1988 
 Χρυσή Μπάλα : τρίτη θέση: 1988, δεύτερη θέση: 1989 
 Ομάδα ESM της Χρονιάς : 1994–95 
 FIFA 100 
 Δημοσκόπηση UEFA Golden Jubilee : # 21 
 Βραβείο Προέδρου UEFA : 2005 
 World Soccer περιοδικό : Οι 100 μεγαλύτεροι ποδοσφαιριστές όλων των εποχών

 Τίτλοι ως προπονητής 
 Πρωτάθλημα Ισπανίας (2) : 2005, 2006
 Σούπερ Καπ Ισπανίας (2) : 2005, 2006
 Τσάμπιονς Λιγκ: 2006. 

Παραπομπές

Εξωτερικοί σύνδεσμοι



Ραικαρτ Φρανκ
Ραικαρτ Φρανκ
Ράικαρντ
Ραικαρντ Φρανκ
Ραικαρτ Φρανκ
Ραικαρντ Φρανκ
Κατηγορία:Ποδοσφαιριστές Παγκοσμίου Κυπέλλου 1990
Κατηγορία:Ποδοσφαιριστές Ευρωπαϊκού Πρωταθλήματος 1992
Κατηγορία:Ποδοσφαιριστές Ευρωπαϊκού Πρωταθλήματος 1988
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σέριε Α
Κατηγορία:Προπονητές ποδοσφαίρου Εθνικής Ολλανδίας
Κατηγορία:Ποδοσφαιριστές Εθνικής Ολλανδίας
Κατηγορία:Προπονητές ποδοσφαίρου Εθνικής Σαουδικής Αραβίας
Κατηγορία:Προπονητές ποδοσφαίρου Σπάρτα Ρότερνταμ
Κατηγορία:Προπονητές ποδοσφαίρου Γαλατασαράι
Κατηγορία:FIFA 100
Κατηγορία:Προπονητές Σούπερ Λιγκ Τουρκίας
Κατηγορία:Προπονητές Πριμέρα Ντιβιζιόν
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Προπονητές νικητές ΟΥΕΦΑ Τσάμπιονς Λιγκ
Κατηγορία:Ολλανδοί με καταγωγή από το Σουρινάμ
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Προπονητές Ευρωπαϊκού Πρωταθλήματος Ποδοσφαίρου 2000
Κατηγορία:Προπονητές ποδοσφαίρου Έρεντιβιζι